710.600

Reglament per pajar contribuziuns or da la finanziaziun speziala "lottaria naziunala" * (reglament davart la lottaria naziunala, RLN)

dals 17-03-1998 (versiun dals 01-09-2024)

Sa basond sin la cunvegna interchantunala dals 26 da matg 1937 / 18 da schaner 1944   /   4   da   settember   1976   davart   l'execuziun   collectiva   da   lottarias   sco   er   sin l'art. 34bis  da   la   lescha   dals   20   da   mars   19881)  davart   las   finanzas   dal   chantun Grischun

relaschà da la regenza ils 17 da mars 1998

1. Disposiziuns generalas

Meds finanzials

Art.  1 * 1 70 pertschient da la part annuala dal chantun al gudogn net da la lottaria naziunala interchantunala furma, ensemen cun ils tschains sin la facultad e cun ils ulteriurs retgavs,   la   finanziaziun   speziala   "lottaria   naziunala".   Ella   vegn   manada   sco finanziaziun speziala en il senn da la lescha da finanzas dal chantun Grischun. * 2 La facultad vegn tschainsida per la tariffa fixada dal departament da finanzas e vischnancas.

Utilisaziun dals meds finanzials

Art.  2 1 Meds   finanzials   da   la   finanziaziun   speziala   "lottaria   naziunala"   dastgan   vegnir duvrads exclusivamain per intents d'utilitad publica e da beneficenza. * 2 Exclusa   è   l'utilisaziun   dals   meds   dal   fond   per   accumplir   obligaziuns   da   dretg public. * 3 … *

1) ussa art. 15 da la lescha dals 30 d'avust 2007 davart las finanzas e davart la surveglianza da

las finanzas dal chantun Grischun; DG 710.100 * tabellas da las modificaziuns a la fin dal relasch

1

710.600

Surveglianza, budget, pajament

Art.  3 * 1 La   finanziaziun   speziala   "lottaria   naziunala"   stat   sut   la   surveglianza   dal departament d'educaziun, cultura e protecziun da l'ambient (departament) e sut la surveglianza suprema da la regenza.

2 Il departament è cumpetent per la budgetaziun e per la surveglianza da l'effectiv da facultad sco er per il pajament da las contribuziuns.

Concessiun da contribuziuns

Art.  4 1 I   na   dat   nagin   dretg   da   survegnir   contribuziuns   or   da   la   finanziaziun   speziala "lottaria naziunala". * 2 Las contribuziuns vegnan calculadas per regla tenor las pussaivladads finanzialas da las petentas e dals petents e pon vegnir fatgas dependentas da prestaziuns da las vischnancas, d'autras corporaziuns da dretg public e d'instituziuns sco er d'atgnas prestaziuns adequatas.

Contribuziuns unicas

Art.  5 1 Il pajament da contribuziuns regularas annualas è exclus.

2 Ils projects che duran plirs onns valan sco unics, sch'els han ina tematica unifitgada ed in cler termin. La contribuziun totala vegn fixada ordavant.

Pretensiuns, cundiziuns, limitaziuns temporalas

Art.  6 1 Las   contribuziuns   pon   vegnir   colliadas   a   l'adempliment   da   cundiziuns   e   fatgas dependentas da l'observaziun da cundiziuns e da termins.

2 Sch'i manca in termin expressiv, vala ina garanzia maximalmain per 3 onns.

Refusa, restituziun

Art.  7 1 Contribuziuns vegnan refusadas u ston vegnir restituidas, sche:

a) * la dumonda na correspunda betg als princips d'utilisaziun da la finanziaziun

speziala "lottaria naziunala";

la   contribuziun   è   vegnida   obtegnida   cun   agid   d'indicaziuns   fallidas   u   che mainan en errur ch'èn vegnidas fatgas en la dumonda;

las petentas ed ils petents n'adempleschan betg pretensiuns u cundiziuns;

la   contribuziun   n'è   betg   vegnida   duvrada   per   activitads   en   il   rom   da   la dumonda fatga.

b)

c)

d)

2

710.600

2. Dumondas

Princips

Art.  8 1 Dumondas da contribuziun ston vegnir inoltradas cun ils documents necessaris al departament cumpetent avant che cumenzar cun eventuals projects e cun eventualas mesiras. Empustaziuns, lavurs sco er mesiras dastgan vegnir fatgas pir suenter la garanzia da survegnir contribuziuns. * 2 En   cas   d'exposiziuns   publicas   pon   vegnir   fixads   termins   per   l'inoltraziun   da   la dumonda.

3 En dumondas inoltradas cun retard na vegni betg entrà.

Documents da dumonda

Art.  9 1 Dumondas da survegnir contribuziuns ston cuntegnair spezialmain:

a)

b)

c)

indicaziuns davart las petentas ed ils petents;

ina descripziun exacta dal project planisà;

in preventiv dals custs detaglià sco er in plan da finanziaziun cun indicaziuns davart tut las contribuziuns da terzas persunas, cun las qualas i po vegnir fatg quint u las qualas èn gia vegnidas garantidas.

2 Sch'ils   documents   n'èn   betg   suffizients   per   giuditgar   ina   dumonda,   pon   vegnir pretendidas ulteriuras indicaziuns u ulteriurs documents.

3. Procedura

Art.  10 *

…

Examinaziun da la dumonda

Art.  11 * 1 Il post cumpetent examinescha la cumplettezza dals documents da dumonda sco er la   concordanza   da   la   dumonda   cun   ils   princips   d'utilisaziun   da   la   finanziaziun speziala "lottaria naziunala". * 2 Ina   dumonda   po   vegnir   refusada,   sch'ella   è   incumpletta   u   na   correspunda evidentamain betg als princips d'utilisaziun da la finanziaziun speziala. Sin giavisch da   las   petentas   e   dals   petents   decida   il   departament   davart   la   refusaziun   d'ina dumonda. *

Art.  12

Decisiun 1. Lavur culturala e scientifica

1 Contribuziuns   fin   a   100 000   francs   a   favur   da   la   lavur   culturala   e   scientifica conceda il departament. * 2 Per conceder contribuziuns che surpassan quella summa è cumpetenta la regenza. *

3

710.600

2. ulteriuras contribuziuns

Art.  13 1 Davart   l'utilisaziun   dals   ulteriurs   meds   finanzials   da   la   finanziaziun   speziala "lottaria naziunala" decida la regenza sin proposta dal departament. * 2 En il singul cas po il departament conceder contribuziuns fin a 100 000 francs. *

Pajament da la contribuziun

Art.  14 1 La contribuziun vegn assegnada per regla suenter avair realisà il project, e quai sin basa d'in rendaquint final.

2 Sche las circumstanzas giustifitgeschan quai, pon vegnir pajads anticipadamain, sin dumonda, fin 2/3 da la contribuziun.

4. Disposiziun finala

Art.  15 1 Quest reglament entra retroactivamain en vigur per il 1. da schaner 1998.

Entrada en vigur

4

710.600

Tabella da las modificaziuns - tenor conclus

Conclus 17-03-1998 28-10-2008 28-10-2008 28-10-2008 25-09-2012 25-09-2012 25-09-2012 25-09-2012 25-09-2012 25-09-2012 25-09-2012 25-09-2012 25-09-2012 04-12-2017 04-12-2017 04-12-2017 04-12-2017 04-12-2017 04-12-2017 04-12-2017 20-08-2024 20-08-2024

Entrada en vigur 01-01-1998 01-01-2009 01-01-2009 01-01-2009 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-12-2012 01-01-2018 01-01-2018 01-01-2018 01-01-2018 01-01-2018 01-01-2018 01-01-2018 01-09-2024 01-09-2024

Element relasch Art. 12 al. 1 Art. 12 al. 2 Art. 13 al. 2 titel dal relasch Art. 1 Art. 2 al. 1 Art. 2 al. 2 Art. 3 Art. 4 al. 1 Art. 7 al. 1, a)

Art. 11 Art. 13 al. 1 Art. 1 al. 1 Art. 2 al. 3 Art. 8 al. 1 Art. 10 Art. 11 al. 1 Art. 11 al. 2 Art. 13 al. 2 Art. 12 al. 1 Art. 13 al. 2

Modificaziun emprima versiun midada integraziun midada midada revisiun totala midada midada revisiun totala midada midada revisiun totala midada midada aboliziun midada aboliziun midada midada midada midada midada

Publicaziun en la CUL - - - - - - - - - - - - - 2017-040 2017-040 2017-040 2017-040 2017-040 2017-040 2017-040 2024-023 2024-023

5

710.600

Tabella da las modificaziuns - tenor element

Element relasch titel dal relasch Art. 1 Art. 1 al. 1 Art. 2 al. 1 Art. 2 al. 2 Art. 2 al. 3 Art. 3 Art. 4 al. 1 Art. 7 al. 1, a)

Art. 8 al. 1 Art. 10 Art. 11 Art. 11 al. 1 Art. 11 al. 2 Art. 12 al. 1 Art. 12 al. 1 Art. 12 al. 2 Art. 13 al. 1 Art. 13 al. 2 Art. 13 al. 2 Art. 13 al. 2

Conclus 17-03-1998 25-09-2012 25-09-2012 04-12-2017 25-09-2012 25-09-2012 04-12-2017 25-09-2012 25-09-2012 25-09-2012 04-12-2017 04-12-2017 25-09-2012 04-12-2017 04-12-2017 28-10-2008 20-08-2024 28-10-2008 25-09-2012 28-10-2008 04-12-2017 20-08-2024

Entrada en vigur 01-01-1998 01-12-2012 01-12-2012 01-01-2018 01-12-2012 01-12-2012 01-01-2018 01-12-2012 01-12-2012 01-12-2012 01-01-2018 01-01-2018 01-12-2012 01-01-2018 01-01-2018 01-01-2009 01-09-2024 01-01-2009 01-12-2012 01-01-2009 01-01-2018 01-09-2024

Modificaziun emprima versiun midada revisiun totala midada midada midada aboliziun revisiun totala midada midada midada aboliziun revisiun totala midada midada midada midada integraziun midada midada midada midada

Publicaziun en la CUL - - - 2017-040 - - 2017-040 - - - 2017-040 2017-040 - 2017-040 2017-040 - 2024-023 - - - 2017-040 2024-023

6